Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: szóló 5/2002. (X. 29.) KvVM rendelet
Paragraph Index: 2356

3. A biohulladék-kezelõ telep üzemeltetési feltételei A biohulladék kezelése során gondoskodni kell az emberre, állatra, valamint kultúrnövényekre patogén mikroorganizmusok higiénés feltételeket kielégítõ mértékû elpusztításáról (higiénizáció). 22 MSZ-13-108-85 szabvány szerint. 2003/158. szám A biohulladék-kezelõ telepek esetében a biológiai kezelés mérvadó jellemzõit (hõmérséklet és tartózkodási idõ a komposztálás, az anaerob biológiai lebontás során) a higiénizációs fázisban naponta fel kell jegyezni. A rögzített adatokat öt éven keresztül meg kell õrizni, és az illetékes hatóság kérésére annak bármikor rendelkezésére bocsátani. A célszerû folyamatirányítás és ellenõrzés érdekében a biohulladék-kezelõ létesítményeket mintavevõ- és mérõhelyekkel kell ellátni. 3.1. Komposztálás A komposztálási folyamat irányítása során olyan körülményeket kell kialakítani, amelyek a termofil baktériumok hõmérsékleti igénye szempontjából megfelelõek, nagyfokú biológiai aktivitást, megfelelõ nedvesség- és tápanyagtartalmat, valamint optimális szerkezetet és levegõzést biztosítanak több héten keresztül a higiénizáció érdekében. A komposztálás során a biohulladékot jól át kell keverni, törekedve az optimális C/N arány (25—30:1) elérésére, valamint az 1. számú táblázatban meghatározott hõmérsékleti viszonyok valamelyikének kialakítására. Az 1. számú táblázat tartalmazza az egyes komposztálási módszerek esetében elérendõ hõmérsékleti értékeket és forgatási gyakoriságokat a kezelési idõ függvényében.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes